બેંગ્લોર, 17 જુલાઇ: એક જાણીતી સ્કુલમાં 'અજાણ્યા લોકો'એ છ વર્ષીય એક છોકરી સાથે કથિત રીતે બળાત્કાર ગુજાર્યો ત્યારબાદ મેનેજમેન્ટ વિરૂદ્ધ કાર્યવાહીની માંગણી કરતા વાલીઓએ સ્કુલને ઘેરી લીધી હતી. જોઇન્ટ પોલીસ કમિશ્નર કે વી શરતચંદ્રએ જણાવ્યું હતું કે 'વરતુર પોલીસ મથક અંતર્ગત વિબગ્યોર હાઇ સ્કૂલમાં અજ્ઞાત લોકોએ છ વર્ષીય એક છોકરી સાથે કથિત રીતે બળાત્કાર ગુજાર્યો હતો. 15 જુલાઇના રોજ ઘટનાની ખબર પડી.' તેમણે જણાવ્યું કે છોકરીને મેડિકલ તપાસ માટે મોકલી દેવામાં આવી અને ફોરેન્સિક સાઇન્સ લેબોરેટરી રિપોર્ટની રાહ જોવામાં આવી રહી છે.